ጸጋታት ኣፍሪቃ ዘወናወኖም  ብኸመይ ኣገባባት  ንኣፍሪቃ ኣብ ምዝማት ተዋፊሮም ጸኒሖምን ኣለውን?
ፍልሰት-ኣእምሮ ኣፍሪቃውያን ኪንዮ ጸገም ንረብሓ ኣፍሪቃ
ኣህጉር ኣፍሪቃ ብዘለዋ ምሉእ ዘይጉዱል ባህርያዊ ጸጋታት፡ ብሉጽ ያታውን ባህላውን ክብርታት፡ ሃብታም ስነ-ጥንታዊ፡ ስነ- ህንጻውን ታሪኻውን ትሕዝቶ፡ ኣብ ዓለምና ብኣብነትን ቀዳምነትን እትጥቀስ ኣህጉር እያ። ኣፍሪቃ ጌና ዘይተበርበሩን ኣብ ረብሓ ህዝቢ ዘይውዓሉን ማዕድናት፡ ነዳዲ፡ ልሙዕ ናይ ሕርሻ መሬት፡ ኣብ ዝተፈላለየ መዓላ ዝውዕል ኣግራብ፡ መስሕብ ቱሪዝም ዝኾኑ እንስሳታት ዘገዳም፡ መሰረት ስልጣኔን መፈጠር ወዲ-ሰብ ምዃና ዘረጋግጹ ስነ- ጥንታውን ስነ-ህንጻውን ቅርስታት ወዘተ ሓቚፋ ትርከብ። ኣውሮጳውያን ገዛእቲ ሓይልታት፡ ጸጋታት ኣፍሪቃ ዘወናወኖም ክመስሉ ብዝተፈላለየ ኣገባባት ብግሁድን ዘይግሁድን መገዲ ንኣፍሪቃ ኣብ ምዝማት ተዋፊሮም ጸኒሖምን ኣለውን። ኣፍሪቃ ዛጊት ምስ ኩሉ ጸጋታታ ብድኽነት፡ ጥሜት፡ ድሕረት፡ ሕማም፡ ድንቁርና፡ ግርጭትን ኲናትን መዛረቢ ማዕከናት ዜና ዓለም ካብ እትኸውን ዘበናት ሓሊፉ ኣሎ። ኣፍሪቃ ከብዲ ዜጋታታ ብጥምዩ፡ ከብዲ ጓኖት ክትዕንግል ካብ እትጅምር እውን ሓጺር ግዜ ኣየቑጸረትን።
ብግሁድን ዘይግሁድን